Ir-Regolament tal-Kummissjoni (KE) Nru 1098/2001
tal-5 ta’ Ġunju 2001
li jemenda r-Regolament (KEE) Nru 3149/92 li jippreskrivi regoli ddettaljati għall-forniment ta’ ikel minn ħażniet ta’ intervent għall-benefiċċju tal-persuni l-iktar fil-bżonn fil-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 3730/87 ta’ l-10 ta’ Diċembru 1987 li jippreskrivi regoli ġenerali għall-forniment ta’ ikel minn ħażniet ta’ intervent lil organizzazzjonijiet maħtura għal tqassim lill-persuni l-iktar fil-bżonn fil-Komunità [1], kif emendat bir-Regolament (KE) Nru 2535/95 [2], u b’mod partikolari l-Artikolu 6 tiegħu,
Billi:
(1) Taħt l-Artikolu 3 tar-Regolament tal-Kummissjoni (KEE) Nru 3149/92 [3], kif l-aħħar emendat bir-Regolament (KE) Nru 2760/1999 [4], implimentazzjoni tal-pjan annwali ta’ tqassim, kif definit fl-Artikolu 2(1) ta’ dak ir-Regolament, tieħu mill-1 ta’ Ottubru sat-30 ta’ Settembru tas-sena ta’ wara. Fid-dawl ta’ l-esperjenza, u biex jitqiesu il-ħtiġiet partikolari ta’ distribuzzjoni (tqassim) lill-benfiċċjarji tal-miżuri, il-persuni l-iktar fil-bżonn fil-Komunità, distribuzzjoni lil organizzazzjonijiet ta’ karità għandhom ikunu permessi li jkomplu sal-31 ta’ Ottubru tas-sena ta’ implimentazzjoni. Dan ukoll jagħmel possibbli li jitqassar l-istadju interim bejn l-implimentazzjoni ta’ żewġ pjani suċċessivi.
(2) Il-miżuri li jipprovdi għalihom ir-Regolament huma skond l-opinjonijiet tal-Kumitati ta’ ġestjoni ikkonċernati,
ADOTTAT DAN IR-REGOLAMENT:
Artikolu 1
L-Artikolu 3(1) tar-Regolament (KEE) Nru 3149/92 huwa ssostitwit b’li ġej:
"1. Implimentazzjoni tal-pjan għandu jieħu mill-1 ta’ Ottubru sat-30 ta’ Settembru tas-sena ta’ wara. Madankollu, it-tqassim lil organizzazzjonijiet tal-karità tista’ tkompli sal-31 ta’ Ottubru tas-sena ta’ implimentazzjoni."
Artikolu 2
Dan ir-Regolament għandu jidħol fis-seħħ fit-tielet jum wara li jkun ippubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussels, 5 ta’ Ġunju 2001.